CELEX: 62014TN0810
Language: bg
Date: 2014-12-12 00:00:00
Title: Дело T-810/14: Жалба, подадена на 12 декември 2014 г.  — Португалия/Комисия

23.2.2015   
            
            
               BG
            
            
               Официален вестник на Европейския съюз
            
            
               C 65/40
            
         Жалба, подадена на 12 декември 2014 г. — Португалия/Комисия
   (Дело T-810/14)
   (2015/C 065/55)
   Език на производството: португалски
   
      Страни
   
   
      Жалбоподател: Португалска република (представители: L. Inez Fernandes, J. Arsénio de Oliveira и S. Nunes de Almeida)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               Да обяви за недействителен акта за събиране, съобщен от генералния секретариат на Европейската комисия с писмо 2014D/14507 от 6 октомври 2014, и
            
         
               —
            
            
               Да осъди Европейската комисия да заплати съдебните разноски.
            
         
      Правни основания и основни доводи
   
   В подкрепа на жалбата си, жалбоподателят излага шест правни основания.
   
               1.
            
            
               Първото правно основание е изведено от изземване на правомощия от правната сфера на Европейския съюз от Комисията, което води до липса на компетентност.
            
         
               2.
            
            
               Второто правно основание е изведено от нарушение на Договорите или правна норма, свързана с тяхното прилагане, тъй като актът се основава на изкуствено разделяне на части на последиците на решение на Съда,постановено по дело C-292/11.
            
         
               3.
            
            
               Третото правно основание е изведено от незачитане на силата на пресъдено нещо, доколкото актът е опорочен от нарушение на Договорите или правна норма, свързана с тяхното прилагане.
            
         
               4.
            
            
               Четвъртото правно основание е изведено от незачитане на принципите на правна сигурност, стабилност на правоотношенията и защита на оправданите правни очаквания, признати в правото на Съюза.
            
         
               5.
            
            
               Петото правно основание е изведено от нарушение на принципа за забрана за налагане на повторно наказание за едно и също нарушение, която не позволява чрез нов индивидуален правен акт да се постигнат последиците, които не са постигнати преди точа чрез отменителни съдебни решения.
            
         
               6.
            
            
               Шестото правно основание е изведено от нарушение на разпределението на правомощията между Комисията и държавите членки, като това води до липса на компетентност, поради това че Комисията се опитала да ограничи възможността на държавите членки да определят разумен срок на vacatio legis.